Mættir voru : Dagur Ingi Valsson , Friðrik Júlíus Jósefsson , María Rún Karlsdóttir , Marta Guðlaug Svavarsdóttir , Patrekur Darri Ólason , Rúnar Már Theódórsson , Steinar Berg Eiríksson og Guðmundur Halldórsson sem jafnframt ritaði fundargerð . Fulltrúar kynntu sig með nafni , sögðu hvaðan þeir kæmu og af hverju þeir hafa gefið kost á sér til setu í ungmennaráði . Samþykkt um hlutverk ungmennaráðs Íþrótta - og tómstundafulltrúi les yfir samþykkt um hlutverk ungmennaráðs . Íþrótta - og tómstundafulltrúi leggur til að fundargerðir verði einungis á rafrænu formi en ekki skráðar í gerðarbók eins og samþykkt um ungmennaráð gerir ráð fyrir . Hugmyndin er að spara pappír . Meðlimir ungmennaráðs samþykkja tillöguna einum rómi . Helgi Laxdal forsprakki JCI hreyfingarinnar á Austurlandi hefur boðist til að halda leiðtoganámskeið fyrir meðlimi ungmennaráðs líkt og hann gerði í fyrra . Íþrótta - og tómstundafulltrúi kynnir leiðtoganámskeiðið og segir frá því hvernig það gekk í fyrra . Ungmennaráðsmeðlimir eru allir hlynntir því að fá Helga til að halda leiðtoganámskeið fyrir hópinn og stefnan er tekin á að námskeiðið verði haldið laugardaginn 24. janúar . Íþrótta - og tómstundafulltrúa er falið að skipuleggja námskeiðið í samráði við formann ráðsins og Helga Laxdal . Ráðstefna UMFÍ „ Ungt fólk og lýðræði “ verður sennilega haldin í Stykkishólmi í enda mars 2015 . Einungis eru 2 örugg sæti í boði en hugsanlega verða þau nokkuð fleiri . Farið yfir hvernig skuli velja þátttakendur í ferðina . Íþrótta - og tómstundafulltrúi leggur til að mæting á fundi ráði mestu um hverjir fái að fara , þeir sem hafi flestar mætingar hafi forgang . Ef margir verða jafnir þá verði nöfn dregin upp úr hatti . Mæting á leiðtoganámskeið verði einnig talin með . Ungmennaráðsfulltrúar samþykkja þessa aðferð við val í ferðina . Fundur með bæjarstjórn Fjarðabyggðar . Í lok starfsárs verður fundur með bæjarstjórn þar sem meðlimum ungmennaráðs gefst kostur á að koma áleiðis málum sem þarfnast athugunar eða úrlausna . Meðlimum ungmennaráðs er bent á að hafa það í huga og skoða sín hagsmunamál sérstaklega vel . Umræður um hagsmunamál ungmenna í Fjarðabyggð . Ungmennaráðsmeðlimir vilja fá tíma og rúm til að ræða við sitt bakland og koma með sín hagsmunamál til umræðu á næsta fund ráðsins . Eins og samþykkt um ungmennaráð kveður á um er kosið formann og varaformann ungmennráðs á fyrsta fundi ráðsins . - Þeir fá báðir fullan stuðning ráðsins til að gegna þessum embættum . Önnur mál : Næsti fundur er ráðgerður þriðjudaginn 13. janúar 2015 . Fleira ekki tekið fyrir . Fundi slitið kl. 17:30 .